देश हित को सर्वोपरि रखने की ली शपथ
अंजलिवेलफेयर ट्रस्ट की ओर से शुक्रवार को शीला बाईपास पर नेशनल डिफेन्स डे मनाया गया। इस अवसर पर ट्रस्ट के चेयरमैन डॉ. सचिन भारद्वाज ने कहा कि सैनिकों के कारण ही हम आज चैन की नींद सो पा रहे हैं। उन्होंने कहा कि हमें अपने सैनिकों पर गर्व है जो सीमा पर दिन-रात पहरा देता है तथा दुश्मनों की गोलियां खाते हैं तभी जाकर हमारा देश सुरक्षित महसूस करता है। उन्होंने कहा कि खेतों में किसान और सीमा पर जवान जैसे हमारी क्षुधा पूर्ति के लिए किसान दिन-रात मेहनत करके फसल उगाता है तभी हमें खाना मिल पाता है। वैसे ही सीमा पर धूप हो या छांव, ठंड हो या गर्मी हमारे देश के सजग प्रहरी दिन-रात जागकर मां भारती की सेवा करते हैं। हमें उनसे सीख लेते हुए भाईचारे को बढ़ाना चाहिए और जिस देश की हिफाजत वो अपनी जान पर खेलकर करते हैं उस देश की उन्नति के लिए हमें अपने भेदभाव मिटाकर प्रयास करने चाहिए। इस अवसर पर सभी ने देश हित को सर्वोपरि रखते हुए निरंतर आगे बढ़ते रहने की शपथ ली। इस अवसर पर नरेश, सुरेश, डॉ. मनोज, डॉ. ज्योति, कोमल, किरण आदि मुख्य रूप से मौजूद थे।
शपथ लेते हुए अंजलि वेलफेयर ट्रस्ट के सदस्य।
प्रतिज्ञा
hin_Deva hin_Deva hin_Deva npi_Deva